2013.gada 14.augustā Rīkojums Nr.372

Rīgā (prot. Nr.44 127.§)

**Par nekustamā īpašuma "V967" Ogrē, Ogres novadā, nodošanu   
Ogres novada pašvaldības īpašumā**

1. Saskaņā ar likuma "Par zemes reformas pabeigšanu lauku apvidos" 6.pantu un Publiskas personas mantas atsavināšanas likuma 43.pantu un pārejas noteikumu 3.punktu atļaut Satiksmes ministrijai nodot bez atlīdzības Ogres novada pašvaldības īpašumā valstij piekrītošo nekustamo īpašumu "V967" (nekustamā īpašuma kadastra Nr. 7480 003 0969) – zemes vienību 2,1 ha platībā (zemes vienības kadastra apzīmējums 7480 003 0968) un uz tā izbūvēto inženierbūvi – valsts vietējā autoceļa V967 Ogre–Rembate posmu (J.Čakstes prospekts) 2,4.–3,7.km – Ogrē, Ogres novadā.

2. Ogres novada pašvaldībai saskaņā ar Publiskas personas mantas atsavināšanas likuma 42.panta pirmo daļu šā rīkojuma 1.punktā minēto valstij piekrītošo nekustamo īpašumu:

2.1. izmantot pašvaldības autonomās funkcijas nodrošināšanai – gādāt par pašvaldības administratīvās teritorijas labiekārtošanu un sanitāro tīrību (ielu un ceļu rekonstruēšana un uzturēšana);

2.2. bez atlīdzības nodot valstij, ja tas vairs netiek izmantots šā rīkojuma 2.1.apakšpunktā minētās funkcijas nodrošināšanai.

Ministru prezidents Valdis Dombrovskis

Satiksmes ministrs Anrijs Matīss